
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER   4 


15.  FEBRUAR  1922 


71.  AARGANG 


NYE  VIDNESBYRD  OM  JESUS  KRISTUS. 

Af  Dr.  James  E.  Talmage  i  Salt  Lake  Tabernakel. 

(Fra  »Liahona«.) 

(Fortsat  fra  Side  36.) 


PROFETIEN   OPFYLDT. 

Vi  vil  forbigaa  de  mellemliggende  fem  Aar  til  den  Tid,  da 
Profetien  skulde  opfyldes,  og  læse  3.  Nephi,  1.  Kapitel: 

»Det  en  og  halvfemsindstyvende  Aar  var  nu  forløbet,  og  det 
var  seks  Hundrede  Aar  siden  Lehi  forlod  Jerusalem,  og  det 
var  i  det  Aar,  da  Lachoneus  var  Overdommer  og  Regent  over 
Landet. 

Og  Nephi,  Helamans  Son,  var  bortrejst  fra  Zarahemlas 
Land  og  havde  overdraget  sin  Son  Nephi,  som  var  hans  ældste 
Søn,  Messingpladerne  og  alle  de  andre  Optegnelser,  som  var 
holdt,  samt  alle  de  Ting,  der  havde  været  holdt  hellige,  siden 
Lehi  forlod  Jerusalem. 

Da  han  havde  gjort  dette,  drog  han  ud  af  Landet,  og  hvor- 
hen han  gik,  véd  intet  Menneske;  og  hans  Søn,  Nephi,  holdt 
Optegnelserne  i  hans  Sted,  ja,  dette  Folks  Historie. 

Og  i  Begyndelsen  af  det  to  og  halvfemsindstyvende  Aar  be- 
gyndte Profeternes  Forudsigelser  mere  fuldstændigt  at  gaa  i 
Opfyldelse;  thi  der  begyndte  at  ske  større  Tegn,  og  større  Mi- 
rakler blev  udført  blandt  Folket. 

Men  der  fandtes  nogle,  som  begyndte  at  sige,  at  Tiden  var 
forbi  for  Opfyldelsen  af  de  Ord,  som  Lamaniten  Samuel  havde 
talet. 

Og  de  begyndte  at  gøre  sig  lystige  over  deres  Brødre  sigende: 
Se,  Tiden  er  forløben,  og  Samuels  Ord  er  ikke  opfyldte;  derfor 
har  Eders  Glæde  og  Eders  Tro  angaaende  dette  været  for- 
gæves. 

Og  det  skete,  at  de  foraarsagede  et  stort  Røre  overalt  i  hele 
Landet;  og  Folket,  som  troede,  begyndte  at  blive  meget  be- 
drøvede af  Frygt  for,  at  muligvis  det,  som  var  talet,  ikke 
skulde  ske. 

Men  se,  de  ventede  med  Standhaftighed  paa  den  Dag  og  den 
Nat  og  Dag,  som  skulde  være  som  én  Dag,  som  om  der  ingen 
Nat  var,  saa  at  de  kunde  vide,  at  deres  Tro  ikke  havde  været 
forgæves. 

Og  det  skete,  at  de  Vantro  bestemte  en  Dag,  paa  hvilken  alle 
de,  som  troede  paa  disse  Traditioner,  skulde  dræbes,  med- 
mindre det  Tegn,  som  blev  givet  af  Profeten  Samuel,  skulde 
vise  sig. 

Da  nu  Nephi,  Nephis  Søn,  saa  denne  hans  Folks  Ugudelig- 
hed, blev  hans  Hjærte  meget  bedrøvet. 

Og  det  skete,  at  han  gik  ud  og  bøjede  sig  ned  paa  Jorden 
og  raabte  stærkt  til  sin  Gud  for  sit  Folk,  ja  for  de,  som  var 
nær  ved  at  blive  udryddede  formedelst  deres  Tro  paa  deres 
Fædres  Traditioner. 

Og  han  anraabte  Herren  inderligt  den  ganske  Dag;  og  se, 
Herrens  Røst  kom  til  ham  sigende: 

Opløft  Dit  Hoved  og  vær  ved  godt  Mod,  thi  se,  Tiden  er  for- 
haanden,  og  i  denne  Nat  skal  Tegnet  gives,  og  i  Morgen  kom- 
mer jeg  til  Verden  for  at  vise  den,  at  jeg  vil  opfylde  alt  det, 
som  jeg  har  ladet  tale  ved  mine  hellige  Profeters  Mund. 

Se,  jeg  kommer  til  mine  egne  for  at  opfylde  alt,  hvad  jeg 
har  kundgjort  for  Menneskenes  Børn  fra  Verdens  Begyndelse 
af,  og  for  at  gøre  baade  Faderens  og  Sønnens  Vilje,  Faderens 
formedelst  mig  og  Sonnens  formedelst  mit  Kod.  Og  se,  Tiden 
er  forhaanden,  og  i  denne  Nat  skal  Tegnet  blive  givet. 

Og  det  skete,  at  de  Ord,  som  kom  til  Nephi,  blev  opfyldte, 
ligesom  de  var  talede;  thi  se,  ved  Solens  Nedgang  blev  der 
intet  Morke;  og  Folket  begyndte  at  blive  forbavset,  fordi  der 
blev  intet  Mørke,  da  Natten  kom. 

Og  mange,  som  ikke  havde  troet  Profeternes  Ord,  faldt  til 
Jorden  og  blev,  som  om  de  var  døde;  thi  de  vidste,  at  den  store 
Ødelæggelses  Plan,  som  de  havde  lagt  for  at  udrydde  dem,  der 
troede  paa  Profeternes  Ord,  var  bleven  kuldkastet;  thi  Tegnet, 
som  var  lovet,  var  allerede  forhaanden. 

Og  de  begyndte  at  fatte,  at  Guds  Søn  maatte  snarlig  komme; 
ja  med  ét  Ord,  alt  Folket  i  det  ganske  Land,  fra  Vesten  til 
Østen,  baade  i  Landet  mod  Norden  og  i  Landet  mod  Syden, 
blev  saa  forbavset,  at  de  faldt  til  Jorden. 

Thi  de  vidste,  at  Profeterne  havde  vidnet  om  disse  Ting  i 
mange  Aar,  og  at  Tegnet,  som  var  givet,  allerede  var  forhaan- 
den; og  de  begyndte  at  frygte  paa  Grund  af  deres  Uretfærdig- 
hed og  deres  Vantro. 

Og  det  skete,  at  der  blev  intet  Mørke  den  hele  Nat,  men  det 
var  saa  lyst,  som  om  det  var  Middag.  Og  det  skete,  at  Solen 
stod  op  om  Morgenen  igen  efter  dens  rette  Orden;  og  de  vidste, 
at  det  var  Dagen,  paa  hvilken  Herren  skulde  fødes,  formedelst 
det  Tegn,  som  var  givet. 

Og  det  var  sket  overensstemmende  med  Profeternes  Ord,  ja 
alt  indtil  den  mindste  Del. 

Og  det  skete  ogsaa,  at  en  ny  Stjerne  viste  sig,  overensstem- 
mende med  Ordet.« 

SPECIELT  VIDNESBYRD. 

Verdens  Frelser,  Jesus  Kristus  Fødsel  blev  saaledes  bebudet 
paa  det  vestlige  Fastland.  Disse  Folkeslag  var  blevet  ført  bort 

fra  deres  Hjem  i  Osten  i  en  viis  og  betydningsfuld  Hensigt,  og 
et  af  Hovedpunkterne  var,  at  de  skulde  være  speeielle  og 
uafhængige  Vidner  om  Kristus.  Joderne  var  opvokset  under 
falske  Traditioners  Skyer,  der  var  bleven  mørkere  og  tættere 
efter  som  Aarene  svandt,  og  det  udvalgte  Folk  var  paa  den 
Tid,  da  Kristus  Komme  nærmede  sig,  indhyllet  i  falske 
Forestillinger.  De  ventede  at  se  Messias  som  en  Konge  efter 
menneskelig  Vis,  klædt  i  Guld  og  Purpur,  ledsaget  af  en  Hær 
af  Krigere,  som  vilde  frigore  dem  for  det  romerske  Overherre- 
domme, oprette  Davids  Trone  og  regere  over  dem  som  andre 
Konger  regerede,  men  langt  mere  fuldkomment. 

Lehi  og  hans  Koloni  var  af  Herren  ført  ud  af  Jerusalem  og 
bragt  til  dette  Land,  for  at  de  skulde  udvikle  sig  og  komme 
bort  fra  disse  falske  Traditioner,  saa  de  kunde  lære  at  adlyde 
Guds  herlige  Love,  og  gennem  direkte  Aabenbaring  komme  til 
Kundskab  om  Herrens  Hensigter  med  Hensyn  til  Menneskenes 
Frelse  ved  den  Forsoning,  som  skulde  finde  Sted  en  Gang  i 
Fremtiden,  og  tilvejebringes  ved  hans  Søn,  Jesus  Kristus.  Det 
var  i  høj  Grad  betydningsfuldt,  at  denne  vidunderlige  Til- 
kendegivelse skulde  finde  Sted:  en  Dag,  en  Nat  og  en  Dag 
som  var  det  én  Dag.  Dette  kunde  aldrig  være  fremkaldt  af 
Mennesker,  og  det  var  overnaturligt  i  dette  Ords  højere  og 
dybere  Betydning,  uagtet  det  blev  udført  med  naturlige 
Hjælpemidler.  De  Troende  vidste,  at  deres  Tro  var  bleven  be- 
lønnet; deres  Tillid  og  Vidnesbyrd  blev  stadfæstet,  og  de 
vidste,  at  Herren  var  født  til  Verden. 

At  en  saadan  Naturbegivenhed  som  denne,  forudsagt  længe 
i  Forvejen,  vilde  fjerne  al  Tvivl  hos  enhver,  vilde  man  tro  var 
en  given  Sag.  Men  det  var  ikke  Tilfældet;  Satan  var  ihærdig, 
og  da  Underet  havde  fundet  Sted,  fordoblede  han  sine  Be- 
stræbelser for  at  lede  Folkene  paa  Afveje,  og  faa  dem  til  at 
forkaste  det,  de  ikke  paa  anden  Maade  kunde  forklare  end  ved 
direkte  Aabenbaring  fra  Gud.  Vi  læser  imidlertid  videre  i 
samme  Kapitel  lige  efter  det,  jeg  allerede  har  anført: 

»Og  det  skete,  at  fra  denne  Tid  af  begyndte  Satan  at  ud- 

sprede  Logne  iblandt  Folket,  for  at  forhærde  deres  Hjærtei, 
i  den  Hensigt,  at  de  ikke  skulde  tro  paa  disse  Tegn  og  Undere, 
som  de  havde  set;  men  uagtet  disse  Logne  og  Bedragerier, 
troede  dog  den  største  Del  af  Folket  og  blev  omvendt  til  Her- 
ren.« 

Begivenheden  gjorde  saa  stærkt  et  Indtryk  paa  Landets  Be- 
folkning, at  de  ophørte  med  at  beregne  Tiden  fra  Begyndelsen 
af  Dommernes  Regering,  og  begyndte  en  ny  Tidsregning  fra 
den  Tid,  da  den  lyse  Nats  Tegn  skete.  Deres  vigtige  optegnede 
Begivenheder  blev  dateret  fra  denne  Tid,  og  man  talte  om 
Ting,  der  var  sket  for  eller  efter  denne  Tildragelse.  Aarstallene 
i  Mormons  Bogs  Historie  svarer  ogsaa  til  vor  Tidsregning. 
Aarene  9,  10,  30,  33  o.  s.  v.  i  Mormons  Bog  svarer  til  vort  A.  D. 
9,  10,  30,  33  o.  s.  v. 

I  det  34.  Aar  efter  Tegnet  blev  givet,  blev  andre  Tegn  iagt- 
taget, men  af  en  anden  Slags.  I  Stedet  for  en  lys  Nat,  var  der 
en  formorket  Dag;  der  var  en  Nat,  en  Dag  og  en  Nat  som  var 
det  én  Nat,  hvilket  var  i  nøje  Overensstemmelse  med  Profeten 
Samuels  Forudsigelser;  der  var  store  Omvæltninger,  Bjerge 
opstod,  Dale  nedsænkedes,  Landsdele  sank  i  Havets  Dyb,  Byer 
blev  begravede  af  Jordmasser,  Lyn  frembragte  store  Brande 
og  mange  Tusinder  af  Mennesker  omkom;  dette  var  Tegnet 
paa  Kristi  Korsfæstelse. 

KRISTI  AABENBARELSE  TIL  DEM. 

Kort  Tid  efter  findes  Beretning  om  en  anden  vidunderlig 
Tildragelse.  Da  jeg  onsker,  at  I  skal  gøre  Eder  bekendt  med 
selve  Udtryksmaaden  i  denne  Beretning,  vil  jeg  bede  Eder 
læse  og  overveje  denne.  Jeg  skal  citere  nogle  Vers  fra  3.  Nephi, 
11.  Kapitel: 

»Og  det  skete,  at  en  stor  Mængde  af  Nephis  Folk  var  for- 
samlet rundt  omkring  Templet,  som  var  i  Overflødighedens 
Land;  og  de  var  forbavsede  og  forundrede  sig  indbyrdes  og 
viste  hverandre  den  store  og  forunderlige  Forandring,  der  var 
sket; 


54 

Og  de  talte  ogsaa  med  hverandre  om  denne  Jesus  Kristus, 
paa  hvis  Død  Tegnet  var  blevet  givet. 

Og  det  skete,  medens  de  saaledes  talte  med  hverandre,  at 
de  hørte  en  Røst,  som  om  den  kom  ud  af  Himmelen;  og  de 
kastede  deres  Øjne  omkring;  thi  de  forstod  ikke  Røsten,  som 
de  hørte;  og  det  var  ikke  en  skarp  Rost,  ej  heller  var  det  en 
høj  Røst;  og  uagtet  det  var  en  stille,  sagte  Rost,  saa  gennem- 
trængte den  dog  dem,  som  hørte  den,  til  deres  Inderste,  saa 
at  der  ikke  fandtes  nogen  Del  af  deres  Legeme,  som  den  ikke 
fik  til  at  skælve;  ja,  den  gennemtrængte  deres  Sjæls  Inderste 
og  bragte  deres  Hjærter  til  at  brænde. 

(Fortsættes.) 


UNGDOMMENS  UDDANNELSE. 

Ungdommens  store  Idealer  i  Jesu  Kristi  Kirke  af  Sidste  Da- 
ges Hellige  er  at  bygge  og  udvikle  Karakteregenskaber,  der 
kan  blive  en  frugtbærende  Basis  for  Samfundet  og  hele  Men- 
neskeheden for  at  fore  den  frem  mod  Lys  og  Fremskridt.  Det 
gælder  for  alle  i  hvilken  som  helst  Livsstilling  at  naa  den 
højeste  fysiske  og  moralske  Uddannelse.  Kun  ved  virkelig 
aandelig  Overlegenhed  kan  de  forvente  at  kunne  vise  Sam- 
fundet en  bedre  Vej.  Man  kan  ikke  meddele  det,  som  man  ikke 
er  i  Besiddelse  af.  Det  er  ikke  nok  at  kunne  noget,  men  man 
maa  tillige  ville  noget.  At  have  Evner  og  Kundskaber  uden 
Vilje  til  at  udnytte  dem,  duer  til  Intet. 

Initiativet,  som  er  Amerikas  Ungdoms  medfødte  Egenska- 
ber, pro  ver  vi  paa  at  uddybe  hos  dem  i  Karakter,  vi  discipli- 
nerer Evnen,  Initiativet  og  Viljen,  saa  de  samlede  kan  forme 
det  enkelte  Individ,  og  arbejder  paa  at  bringe  Enhederne  til  at 
kunne  virke  i  Harmoni  og  derved  skabe  lykkelige  Samfunds- 
forhold. 

Ungdomsforeningens  Formaal  er  at  skabe  ærlige,  ligevæg- 
tige og  retfærdige  Mænd  og  Kvinder,  der  besidder  Dygtighed, 

Tro  og  Mod  til  at  kæmpe  for  Sandhed  og  Ret  med  fuld  Over- 
bevisning om  endelig  Sejr. 

Vi  sporger  alle  Ungdomsforeningers  Funktionærer:  »Hvad 
gør  I  for  de  Unges  Interesse  og  Uddannelse?  Har  I  taget  fat 
paa  de  udarbejdede  og  tilsendte  Lektier  og  udviklet  de  Tan- 
ker, som  Lektierne  indeholder  mod  det  tilsigtede  Maal?  Hvad 
Metoder  bruger  I  ved  Eders  Moder?  Hvis  I  bruger  de  Sokra- 
tiske Metoder,  vil  I  faa  et  Udbytte  og  naa  Maalet,  men  dersom 
I  bruger  almindelige  Programmetoder  uden  Hensigt,  har  I 
spildt  Eders  Tid.  Forglem  ikke,  at  Klasseværelset  er  Stedet, 
hvor  I  arbejder  i  Fællesskab.  Enhver  Elev  skulde  være  en 
interesseret  Gransker  og  ivrig  Deltager  i  Diskussionen  over  det 
foreliggende  Emne.« 

En  Times  intens,  fornuftig  Diskussion  vil  uddanne  Fornuf- 
ten mere  end  flere  Aars  Aftenunderholdninger  uden  noget  be- 
stemt Maal. 


AFLØSNING  OG  BESKIKKELSE. 

Ældste  Hans  G.  Hansen  loses  fra  at  virke  som  Missionær  i 
Aarhus  Konference  og  beskikkes  til  at  præsidere  over  Køben- 
havns Konference. 


TIENDE  OG  FASTEOFRING. 

Af  Præsident  Joseph  F.  Smith. 

(Oversat  af  Morten  A.  C.  Nicolaysen,  Salt  Lake  City.) 

(Fortsat  fra  Side  43.) 

Men  vi  har  ikke  i  Sinde  at  aabne  vore  Bøger  og  vise  vore 
Regnskaber  til  enhver  Per  og  Poul  i  Landet,  som  aldrig  be- 
talte en  Øre  i  Tiende.  Vi  ønsker  det  ikke,  hvis  vi  kan  undgaa 
det.  Men  de  Sidste  Dages  Hellige,  som  betaler  deres  Tiende 
og  Ofringer,  kan  selv  kontrollere  Regnskabs-Bøgerne  paa  en 
hvilken  som  helst  Forretningsdag  for  dette  Formaal  og  over- 

bevise  sig  derom,  saa  de  selv  kan  staa  som  Øjenvidner  til 
Kirkens  Garanti  for  deres  Tiendebetaling. 

Regnskabs-Protokollerne.  De  Personer,  som  beklager  sig 
over,  at  de  ikke  véd,  hvad  Tienden  bruges  til,  er  som  Regel  i 
99  Tilfælde  af  100  den  Slags  Mennesker,  som  ikke  har  betalt 
nogen  Tiende  til  Kirken,  og  hvis  Navne  ikke  findes  i  Bøgerne. 
Vi  bryder  os  ikke  om  at  udstille  Kirkens  Bøger  for  saadanne 
Skumlere,  Dadlere  eller  den  Slags  Folk.  Men  enhver  Tiende  - 
betaler  i  Kirken  kan,  om  de  ønsker,  gaa  til  den  præsiderende 
Biskops  Kontor  (eller  til  Biskoppen*)  i  det  Ward,  hvor  de 
bor)  og  finde  sin  egen  Kreditside  og  overbevise  sig  om,  at  en- 
hver Dollar,  de  har  betalt  til  Herrens  Værks  Fremme,  er  kre- 
diteret til  dem.  Om  Vedkommende  endnu  ønsker  at  gaa 
videre  i  Tingene  med  Hensyn  til  Brugen  af  Tiende,  da  vil  vi 
fremlægge  hele  Sagen,  og  om  Vedkommende  har  noget  værdi- 
fuldt Raad  at  give  os,  saa  vil  vi  modtaget  det.  Men  vi  vil  ikke 
aabne  Kirkens  Regnskabsboger  for  hele  Verden,  undtagen  vi 
selv  ønsker  det,  thi  for  det  første  er  det  ikke  nødvendigt  for 
os,  og  for  det  andet  er  det  ikke  Verdens  Forretningssag,  som 
de  kan  forlange  at  vide  Besked  med.  Vi  er  imidlertid  under 
alle  Omstændigheder  ikke  bange  for  at  faa  Regnskaberne 
undersøgt.  De  er  ærlige  og  ligefremme,  og  der  er  ikke  et 
Menneske  i  hele  Verden,  som  ikke  vil  sige  det  samme,  der- 
som det  selv  er  ærligt  i  sin  Handlemaade. 

Et  Budskab  til  Fordel  for  de  Fattige.  Gud  har  befalet  Med- 
lemmerne af  Jesu  Kristi  Kirke  af  Sidste  Dages  Hellige  at 
erindre  de  Fattige  og  at  give  af  deres  Midler  til  de  Trængen- 
des Underhold.  Maaske  intet  andet  Samfund  har  vist  sig  mere 
villig  end  de  Sidste  Dages  Hellige  til  at  adlyde  denne  Be- 
faling. De  har  i  Fortiden  bevist  dette  ikke  alene  i  deres  egne 
Hovedkvarterer,  men  ogsaa  hvor  de  lever  blandt  andre  Na- 
tioner og  i  Missionerne  i  Amerika.  Intet  Raab  om  Hjælp  er 
lydt  for  døve  Øren  hos  dem.  Dette  er  sandt,  tiltrods  for  det 


*)  I  Missionen  kan  de  henvende  sig  til  Konferencepræsidenten. 

Faktum,  at  de  ofte  har  lidt  under  uretfærdig  Undertrykkelse 
og  stor  Fattigdom,  under  hvilke  Forhold  de  kun  modtog  liden 
Sympati  og  stod  saa  godt  som  uden  menneskelig  Hjælp.  De 
har  altid  taget  Vare  paa  deres  egne  Sager  og  har  ved  Siden 
af  hjulpet  andre.*) 

Kirkens  største  Mission  er  at  udbrede  Kristi  Evangelium  i 
Verden  og  at  indeslutte  alle  de  Lærvillige  indenfor  sin  Or- 
ganisation. Den  har  et  vigtigt  Budskab,  som  ikke  alene  ind- 
befatter Folkets  aandelige  Frelse,  men  ogsaa  deres  timelige 
Velfærd.  Den  lærer,  at  Troen  maa  være  til  Stede  og  give  sig 
et  synligt  Udslag  i  tilsvarende  Gerninger.  Den  indbefatter 
mere  end  den  blotte  Folelse  for  Jesus  Kristus;  thi  Troen  paa 
ham  som  Frelseren  maa  være  af  den  levende,  virkende  Slags, 
som  paaskynder  den  Troende  til  at  virke  for  sin  Sjæls  Frelse 
og  samtidigt  kraftigt  paavirke  andre  til  at  gøre  det  samme  i 
Overensstemmelse  med  Kristi  Ord  baade  forhen  og  i  vore 
Dage.  Vi  tror  ikke  paa  Velgørenheden  som  en  forretnings- 
mæssig Dyd,  der  fremspringer  af  Omstændighederne,  men  vi 
stoler  paa  den  gensidige  Hjælpsomheds  Aand.  Medens  det 
guddommelige  Budskab  forlanger  Tro,  Omvendelse  og  Daab 
og  forjætter  de  aandelige  Gaver,  saa  forlanger  det  ogsaa,  at 
Menneskets  Nødtørft  maa  modes  og  sørges  for.  Derfor  har 
Herren  aabenbaret  Planer  for  Folkets  timelige  Betryggelse. 
Til  Fordel  for  de  Fattige  og  Hjælpeløse,  som  ethvert  Sam- 
fund i  Regelen  har  blandt  sig  i  denne  ufuldkomne  Verden, 
har  han  indstiftet  Fastedagen,  paa  hvilken  det  er  ethvert 
Medlems  Pligt  helt  eller  delvis  at  afstaa  fra  Føde  og  ofre 
Værdien  eller  Pengesummen  af  deres  Maaltider  paa  denne 
Dag  til  at  forsyne  de  Hungrige,  de  Fattige  og  de  Hjælpeløse 
med  Livets  første  Nødvendigheder,  indtil  de  kan  hjælpe  sig 

*)  I  denne  Forbindelse  skal  blot  gøres  opmærksom  paa  Kirkens 
Millionsubskription  til  Krigslaanet  (»Liberty  Bonds),  de  Kvinde- 
lige Hjælpeforeningers  Gave  al'  hele  deres  umaadelige  Hvede- 
oplag under  Krigen;  det  store  Fasteoffer  paa  et  Hundrede  Tu- 
sinde Dollars  sidste  Aar  til  de  Hungrige  i  Europa. 

Oversætteren. 

selv.  Fastedagens  Fond,  som  er  krediteret  paa  Bøgerne  for 
hvert  Medlems  Bidrag,  varetages  af  Biskopperne  og  deres 
Raadgivere  i  de  forskellige  Warder,  da  det  er  deres  Pligt  i 
Forening  med  Kredslærerne  at  se  efter  de  Fattige,  og  at  ingen 
lider  Nød. 

Vi  forelægger  Herrens  upartiske  Fastedags  Plan  for  Ver- 
dens Kirker  og  Samfund  som  en  visdomsfuld  og  systematisk 
Maade  at  hjælpe  de  Trængende. 

Jeg  siger  upartisk,  fordi  den  giver  enhver  Lejlighed  til  at 
give  meget  eller  lidt,  alt  i  Forhold  til  Bidragyderens  pekuni- 
ære Omstændigheder;  og  den  hjælper  desuden  baade  Giveren 
og  Modtageren  fra  et  aandeligt  og  fysisk  Standpunkt.  Om  alle 
Kirker  (uden  at  tale  om  det  borgerlige  Samfund)  vilde  antage 
den  maanedlige  Fastedag,  som  den  iagttages  af  de  Sidste  Da- 
ges Hellige,  og  administrere  de  indkomne  Penge  til  Fordel, 
Lindring  og  Velsignelse  for  de  Fattige  og  med  det  Maal  for 
Øje  at  hjælpe  dem,  saa  de  snart  kan  være  i  Stand  til  at 
hjælpe  sig  selv,  da  vilde  det  afhjælpe  Fattigdommen  i  stor 
Grad. 

Det  vilde  være  en  simpel  Sag  for  Folk  at  efterkomme  dette 
Forlangende  om  at  afstaa  fra  Føde  og  Drikke  paa  én  Dag 
hver  Maaned  og  at  ofre  Værdien  af  denne  Besparelse  til  de 
Fattige,  ja  mere  end  det,  om  de  behager.  Gud  har  indstiftet 
denne  Lov,  den  er  ligefrem  og  fuldkommen  i  Formaalet,  den 
er  fornuftig  og  intelligent,  den  vil  i  videst  Omfang  løse 
Spørgsmaalet  om  de  Fattiges  nødvendige  Forsyning;  men  den 
vilde  ogsaa  resultere  i  et  stort  Gode  for  de,  som  af  Hjærtet 
overholder  Loven.  Fastedagen  vilde  henlede  Opmærksom- 
heden paa  den  umaadelig  udbredte  Synd  af  Overnydelse  og 
Forspiselse,  og  som  i  Længden  foraarsager  en  Masse  Menne- 
skers tidlige  Død;  den  vilde  bringe  Legemet  under  Aandens 
Lov  og  saaledes  faa  særdeles  stor  Betydning  for  det  aande- 
lige  Livs  Kraft  og  Styrke,  ikke  alene  hos  de,  som  har  annam- 
met Evangeliet,  men  ogsaa  hos  de,  som  staar  udenfor  Kir- 
ken, og  saaledes  blive  til  Velsignelse  for  hele  Nationen.  Faste- 

dagen  burde  ledsages  af  inderlig  Bøn  til  Gud,  som  vil  bringe 
enhver  levende  Sjæl  nærmere  til  ham,  og  saaledes  i  det 
mindste  én  Gang  om  Maaneden  aflede  deres  Sind  fra  Ver- 
dens alt  for  stærke  Lob  efter  Forretningsaffærer  og  Penge; 
Hjærtets  Underkastelse  af  denne  Del  af  Guds  Lov  vilde  bringe 
Individet  i  nær  Berøring  med  praktisk,  ren  og  ubesmittet  Re- 
ligion, som  gaar  ud  paa  at  besøge  de  Faderløse  og  Enkerne 
og  den  Hungrige  og  holde  sig  selv  fri  fra  Verdens  Synder. 
Thi  sand  Religion  bestaar  ikke  alene  i  at  have  en  rigtig  Op- 
fattelse af  Guds  Befalinger,  men  hovedsagelig  i  at  efterkomme 
dem  i  det  praktiske  Liv.  Jeg  vilde  ønske,  at  Menneskene  ikke 
alene  vilde  gaa  ud  paa  at  bekende  Jesus  Kristus  og  hans  Lær- 
domme i  deres  Taler  og  Bønner,  men  at  deres  Tro  maatte 
blive  tilstrækkelig  udvidet  og  ctyb  nok  til  at  gennemtrænge 
hele  deres  Sjæl  med  Overbevisningens  og  Aandens  Kraft  til 
netop  at  gøre  de  Ting,  som  Frelseren  lærte,  og  at  de  vilde 
studere  og  praktisere  dem  i  den  samme  Aand. 

Kristus  lærte  Faste  og  Bøn  og  Hjælpsomhed.  Man  kan 
ikke  gøre  nogen  bedre  Begyndelse  end  i  Faste  at  bede  til  Gud 
og  ofre  sine  Midler  for  de  Fattige.  Denne  Lov  forbinder  Tro 
og  Gerninger  i  det  daglige  Liv,  og  uden  denne  Forbindelse  af 
aandeligt  Samfund  med  Gud  kan  hverken  de,  som  kalder  sig 
eller  bærer  Navnet  Sidste  Dages  Hellige  eller  Kristen,  Jode 
eller  Hedning,  Armenier  eller  Græker  blive  frelst  i  Guds  him- 
melske Rige. 

Naar  man  har  appelleret  til  Jesu  Kristi  Kirke  af  Sidste 
Dages  Hellige  om  Hjælp,  saa  har  Kirken  som  Regel  altid 
været  villig  til  at  give  til  et  godt  Formaal;  men  Verden  maa 
huske  paa,  at  vi  har  vor  egen  og  den  storste  Mission  at  ud- 
føre, nemlig  at  prædike  Kristi  Evangelium,  at  udfore  dets 
Ordinancer  baade  for  de  Levende  og  de  Dode,  at  etablere 
Kirken  og  dens  Missioner,  som  bringer  Fred  til  Menneskene, 
at  lyde  de  aandelige  Love  for  de  timelige  eller  borgerlige  An- 
liggenders Betryggelse  og  at  forfremme  den  almindelige  Vel- 
færd og  Lykke  i  Landet;  og  vort  Folk  har  lært  ved  Hjælp  al 

Guds  Aabenbaringer,  som  ogsaa  indeholder  hans  Befalinger, 
hvorledes  de  skal  tage  Vare  paa  sig  selv  og  samtidig  prove 
paa  at  lære  at  hjælpe  andre  til  at  gøre  det  samme. 


TOBAKKEN. 

Tobak  (Nicolina)  er  en  Planteslægt  af  Natskadefamiljen. 
Er  enaarig,  sjældnere  fleraarig  Urt  med  store,  udelte,  hel- 
randede,  klæbrig  behaarede  Blade,  regelmæssige  Femtals  - 
blomster,  der  har  store,  tragtformede  Kroner  og  sidder  sam- 
lede i  endestillede  Klaser,  og  Kapselsfrugter,  der  er  delte  i  to 
Rum,  omgivet  af  det  blivende  Bæger  og  indeholder  en  stor 
Mængde  meget  fine  Fro.  Man  kender  henved  50  Arter,  der  alle, 
med  et  Par  enkelte  Undtagelser,  har  hjemme  i  Amerika.  Den 
dyrkes  paa  sine  Steder  soni  Prydplante  paa  Grund  af  sin  state- 
lige Vækst  og  smukke  Blomster.  Det  er  som  bekendt  Tobaks- 
bladene, der  finder  Anvendelse.  De  har  en  vammel,  narkotisk 
Lugt  og  en  modbydelig  skarp,  bitter  Smag;  de  indeholder  16 — 
27  Procent  uorganiske  Bestanddele,  hvoraf  en  meget  stor  Del 
er  Kalk.  Bladenes  virksomme  Bestanddel  er  Nikotinen,  en 
meget  stærk  Gift,  som  paa  Grund  af  sin  Flygtighed  gaar  over 
i  Tobaksrøgen  og  i  Saften  af  Piberne.  Ved  overvættes  Brug  af 
Tobak  fremkaldes  Nikotinforgiftning.  Nydelsen  af  Bladene  i 
deres  oprindelige  Tilstand,  altsaa  nedbragte  i  Maven,  frem- 
kalder i  større  Doser  Døden  under  Kramper,  og  ved  meget 
store  Doser  indfinder  Døden  sig  meget  hurtigt  under  Symp- 
tomer paa  den  hojeste  Grad  af  Muskelsvækkelse.  Det- er  saa- 
ledes  en  bekendt  Sag,  at  de  første  Forsøg  paa  at  ryge  Tobak 
fremkalder  Kvalme,  Folelse  af  Beklemthed,  Angstfornem- 
melse, Brækning,  kold  Sved,  Svimmelhed  og  Besvimelse,  hvilket 
ogsaa  godt  kan  overgaa  den  vante  Ryger,  naar  han  har  over- 
drevet Nydelsen  eller  har  røget  for  stærke  Cigarer.  Den  frem- 
kalder en  kronisk  Katarr  af  Svælgets  og  Luftrørshovedets 
Slimhinde,  og  overdreven  Anvendelse  af  Skraatobak  bevirker 

Forstyrrelser  i  Fordøjelsen,  dyb  sjælelig  Forstemning,  Svæk- 
kelse af  Viljekraften  o.  s.  v.  Forbruget  af  Tobak  vokser  stadig 
Aar  for  Aar,  og  Følgen  heraf  er,  at  man  i  flere  Lande  for- 
falsker særlig  Røgtobakken  paa  forskellig  Vis;  der  benyttes 
saaledes  Runkelroeblade  og  tonede  Kirsebærblade  som  Til- 
blanding  til  de  simplere  Sorter  Røgtobak. 

I  1492,  da  Columbus  landede  paa  den  vestindiske  0  Guana- 
hani,  saa  han  Indianerne  ryge  Tobak  omrullet  med  Majs- 
blade, som  dé  Indfødte  kaldte  Tobacos,  og  denne  Benævnelse 
overforte  nu  Spanierne  paa  selve  Planten.  Ogsaa  Beboerne  af 
andre  Dele  af  Amerika  rog  Tobak,  og  de  nordamerikanske 
Indianere  benyttede  Piber  af  forskellig  Form.  Ogsaa  Snusning 
og  Tygning  af  Tobak  var  almindelig  benyttet  af  Amerikas 
oprindelige  Beboere.  Brugen  af  Tobak  indførtes  til  Europa  af 
Spanierne  og  Portugiserne,  men  i  lange  Tider  blev  den  kun 
røget  i  Piber,  Cigarer  er  en  langt  senere  Opfindelse.  I  Begyn- 
delsen blev  Tobaksrygning  anset  som  en  yderst  simpel,  svinsk 
og  modbydelig  Skik,  som  kun  Soldater  og  Matroser  benyttede; 
der  prædikedes  voldsomt  imod  den,  og  Fyrsterne  satte  bar- 
bariske Straffe  for  de,  der  havde  gjort  sig  skyldige  i  den  For- 
brydelse at  ryge  Tobak.  Intet  hjalp,  og  Tobakken  banede  sig 
Vej  over  hele  Verden.  I  England  indførtes  Skikken  af  Sir 
Walter  Raleigh  paa  Dronning  Elisabeths  Tid,  i  Holland  blev 
Begyndelsen  gjort  ved  1615,  og  i  Tyskland  synes  den  at  være 
indfort  under  Trediveaarskrigen  af  engelske  Lejetropper.  I 
1556  bragte  den  franske  Gesandt  i  Lissabon,  Nicot,  Aflæggere 
og  Frø  af  Planten  til  Paris;  Tobaksplanten  kom  til  at  bære 
denne  Mands  Navn  ligesom  det  virksomme  Giftstof  Nikotin. 
I  Orienten  fandt  Tobakken  hurtig  Indpas  uagtet  mange  Fyr- 
ster rasede  mod  Brugen.  Naar  man  undrer  sig  over,  at  Brugen 
af  Tobak  er  blevet  saa  almindelig  udbredt,  da  den  for  den 
debuterende  Tobaksryger  altid  er  forbundet  med  ikke  ringe 
Ubehagelighed,  og  da  Anvendelsen  i  Virkeligheden  er  en 
meget  kostbar  Luksus,  raaa  man  her,  som  ved  saa  mange 
andre  Lejligheder  søge  Grunden  netop  deri,  at  Autoriteterne 

optraadte  saa  skarpt  imod  den;  den  forbudne  Frugt  har  altid 
været  den  mest  tillokkende,  og  omhyggelige  Forældres  strenge 
Forbud  lige  over  for  deres  Børn  mod  Brugen  af  Tobak  har 
utvivlsomt  netop  drevet  Mængden  af  disse  ind  blandt  Ryger- 
nes Tal. 

Derfor,  kære  Læser,  hvis  Du  er  i  Besiddelse  af  Selvrespekt 
og  Agtelse  for  Dine  Omgivelser,  saa  aflæg  denne  daarlige  Skik, 
som  er  opfunden  i  Skændsel,  optagen  af  Vildfarelse,  udbredt 
ved  Daarskab,  ved  hvilken  Guds  Vrede  optændes,  Legemets 
Sundhed  forstyrres,  Huslivet  ødelægges,  Folket  nedværdiges, 
en  Skik,  der  er  ubehagelig  for  Næsen,  skadelig  for  Hjernen, 
fordærvelig  for  Lungerne  og  Maven,  og  som  rent  ud  sagt  med 
sine  Røgskyer  fuldkomment  ligner  Helvedes  Damp. 

Forglem  ikke,  hvad  Herren  har  sagt:  »Tobakken  er  ikke  til 
Nytte  for  Mennesket,  men  en  Urt  for  udvortes  Skade  og  sygt 
Kvæg  og  bør  bruges  med  Visdom  og  Omdømme.« 


TANKE-GLIMT. 

Hvad  nu  er  Glimt  skal  engang  vorde  Lue. 


Welhaven. 


Den,  som  omgaas  med  Vise,  bliver  viis,  men  den,  som  om- 
gaas  med  Daarer,  faar  Ulykke.  Salomon. 

* 

Skaberen  satte  os  paa  denne  dejlige  Jord,  for  at  vi  skulde 
være  glade  og  ikke  bedrøvede,  ikke  gaa  om  mugne,  snerrende, 
klagende,  spredende  Sortsyn  og  uddelende  Elendighed  blandt 
vore  Medskabninger.  Swett  Marden. 

Et  muntert,  intelligent  Ansigt  er  Dannelsens  Frugt. 

Emerson. 
* 

Lad  os  have  den  Tro,  at  Retfærdighed  er  Magt,  og  med  den 
Tro  lad  os  have  Frimodighed  til  at  gøre  vor  Pligt,  som  vi  for- 
staar  den.  Lincoln. 

* 

Tungen  viser  Lægen  Legemets  Sygdom,  Filosofen  Sindets 
Sygdom  og  Præsten  Sjælens  Sygdom. 

* 

Hvem  er  Du?  Hvorfra  er  Du  kommen?  Hvad  er  Du  her  for? 
Er  Du  af  nogen  Værdi  for  Verden  eller  er  Du  en  Parasit?  Gi- 
ver Du  tilbage  til  Verden  det,  som  Du  modtager  fra  den?  Har 
Du  nogen  Fremtids-Opgave?  Hvad  Muligheder  rummer  Evig- 
heden for  Dig? 

Tvivl  ikke  om  Damernes  Mod.  De  Kostumer,  de  er  iklædte 
i  disse  kolde  Vinterdage,  vidner  om  deres  Tapperhed. 

* 

Du  gaar  ikke  til  Fortabelse,  fordi  Folk  taler  om  Dig. 

* 

En  ældre  Mand  fortalte,  at  den  største  Lykke  kom  til  ham, 
naar  hans  Opførsel  var  bedst. 

* 

Der  er  to  Klasser  Mennesker  i  denne  Verden,  den  ene  Klasse 
siger:  »Jeg  kan  ikke,«  den  anden  siger:  »Jeg  kan.« 

* 

En  Kvinde  kan  maaske  bevare  en  Hemmelighed,  men  hun 
kan  ikke  holde  Verden  uvidende  om  dette. 

* 

Send  Dine  Blomster  i  Dag,  Naar  Din  Ven  er  død,  kan  han 
ikke  takke  Dig.  I  Dag  kan  han.  Gør  det  nu. 

* 

Find  Dine  egne  Fejl,  og  Du  vil  ikke  bryde  Din  Hjerne  med 
Verdens  Fejl. 


64 

Gode  Resultater  følger  altid  oprigtige,  utrættelige  og  fornuf- 
tige Bestræbelser. 

Kærlighed  til  Sandhed  er  en  Kilde  af  evig  Ungdom. 

Higen  efter  nye  Sandheder  holder  Sjælen  altid  ung. 
Den  er  en  Stjerne,  som  aldrig  falmer. 

* 

Den  Interesse,  altid  at  forske  i  det  ubegrænsede  Univers,  vil, 
efter  at  Millioner  af  Aar  er  henrundne,  kun  være  en  Begyn- 
delse til  den  Glæde,  som  er  i  Vente,  for  de,  som  elsker  Sand- 
heden. 


DØDSFALD. 

Broder  Rasmus  Jensen  Rasmussen  afgik  ved  Doden  i  Aar- 
hus den  2.  Februar  1922  og  blev  begravet  den  7.  Februar  under 
stor  Deltagelse.  Præs.  Lauritz  Larsen  talte  ved  Baaren  samt 
indviede  Graven.  Br.  Rasmussen  blev  indlemmet  i  Kirken  den 
11.  November  1902  i  Odense,  men  har  opholdt  sig  i  Aarhus  de 
sidste  15  Aar. 

Broder  Mathias  Johnsen  i  Randers  er  afgaaet  ved  Døden 
den  25.  Januar  1922  og  blev  begravet  den  31.  Januar.  Begra- 
velsen foregik  paa  en  meget  højtidelig  Maade.  Præs.  Lauritz 
Larsen  talte  ved  Baaren  samt  indviede  Graven. 

Broder  Johnsen  blev  fodt  den  28.  Maj  1837  og  indlemmet  i 
Kirken  den  20.  September  1887. 

